Diari Oficial de la Generalitat Valenciana


Sumari del DOGV 7252, del 10-04-2014 (2014/3049)

Resolució de 21 de març de 2014, de l'Alcaldia, sobre les modificacions puntuals número 1 i 2 de les normes subisidiàries de planejament.
-----------------------------------------------------------------------------------------------------------------------------------------

### Dades del document

Número de DOGV
:   7252

Data del DOGV
:   10-04-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/3049


Data del document
:   21-03-2014

Organisme emissor
:   Ajuntament de Fuenterrobles

Tipus de document
:   Resolució

Descriptors 

:   * Fuenterrobles
    * pla d'urbanisme
    * administració local

Resolució de 21 de març de 2014, de l'Alcaldia, sobre les modificacions puntuals número 1 i 2 de les normes subisidiàries de planejament. [2014/3049]  
Aprovat inicialment per l'Acord del Ple, de data 18 de novembre, el projecte de modificació puntual de les normes subsidiàries municipals d'este municipi, i havent-se publicat anuncis en el Diari Oficial de la Comunitat Valenciana número 6662, de 30 de novembre de 2011, i en el periòdic Levante EMV de 23 de novembre de 2011.  
Advertits errors i esmenats estos mitjançant un acord plenari de 28 de febrer de 2012.  
Atorgada l'aprovació definitiva per la Comissió Territorial d'Urbanisme en data 9 de març de 2012 i complits els requeriments que s'hi formulen en relació a propietaris i contigus.  
Dispose que, atés que la modificació afecta plans d'ordenació, es procedisca a la publicació del text que els acompanya en el DOCV i en el periòdic Levante EMV durant el termini d'un mes a comptar de l'endemà de la publicació d'este anunci en el DOCV, a l'efecte de garantir el coneixement públic del contingut de la modificació tramitada, i es podrà consultar el contingut dels plànols i els annexos en les oficines municipals.  
  
Modificació puntual número 1  
L'objecte d'esta modificació puntual, una vegada analitzades les circumstàncies anteriorment descrites i ateses les necessitats plantejades per la corporació municipal, és la modificació de les normes subsidiàries i de planejament del municipi de Fuenterrobles, consistents en la modificació de les alineacions afectades en l'entorn del carrer del Pozo Viejo (vegeu els plànols 1, 2, 3 i 4).  
Amb la modificació puntual plantejada s'aconseguix que els propietaris de les parcel·les voreres no es vegen afectats pels errors comesos al plasmar en camp les alineacions dels carrers; per tant, la modificació proposada evitarà la creació d'un perjuí a tercers.  
  
Les noves alineacions proposades no suposaran un gran augment de superfície o aprofitament de les parcel·les afectades voreres, simplement trasllada les parcel·les que els atorguen les normes subsidiàries, que quedaran amb el mateix aprofitament urbanístic.  
  
En el quadro de l'annex I poden observar-se les diferències de superfície entre les parcel·les primitives i les proposades, i en el mateix annex apareix una taula comparativa on es poden veure com les parcel·les experimenten uns creixements o disminucions de superfície mínims.  
A més, a fi de millorar els accessos i la visual de les illes afectades voreres, es proposa l'execució d'un nou vial exterior de 8,00 metres d'amplària. La creació del vial millorarà la xarxa viària i de comunicacions del municipi i suposarà una gran millora visual i paisatgística sobre este (vegeu el plànol número 4).  
  
Modificació puntual número 2  
A la vista dels condicionants exposats anteriorment quant a proximitat entre vials de connexions del carrer Barcas amb el carrer Carretera de Camporrobles, la inexistència d'un d'estos grafiat en les normes subsidiàries, i el gran desnivell que caldria per salvar-lo, es proposa el canvi de qualificació de la zona assenyalada passant l'esmentat vial inexistent de zona VII B Xarxa de Vianants a zona I Casc (vegeu els plànols 5, 6, 7 i 8).  
D'esta manera es dóna continuïtat al vial assenyalat com a carrer Fuente, i no s'altera la trama urbana lògicament i històricament consolidada en el municipi.  
A més, d'esta manera s'aconseguix evitar la creació d'un pas de vianants amb dèficit d'amplària i excessiva pendent, que impossibilita la creació de rampes i, en definitiva, en desacord amb una arquitectura actual.  
  
III. Conclusions  
  
En línies generals, la proposta de modificació número 1 de les normes subsidiàries de Fuenterrobles intenta adaptar el traçat de les seues alineacions a la realitat física d'allò que s'ha construït, intentant en tot moment evitar generar perjuís a tercers, bé siga per disminució del seu aprofitament o per la ubicació de la seua parcel·la.  
La modificació número 2 proposada tracta en definitiva de no alterar la realitat física actual del medi, de no trencar la trama urbana consolidada i, per tant, significa adaptar els vials als existents en l'actualitat.  
  
Atés el que s'ha exposat, el tècnic que subscriu veu justificada clarament la necessitat de les modificacions de les normes subsidiàries de Fuenterrobles.  
  
IV. Plànols  
  
Modificació puntual número 1  
1. Zonificació i xarxa viària del sòl urbà: estat actual.  
2. Zonificació i xarxa viària del sòl urbà: estat actual-entorn de zona afectada.  
3. Zonificació i xarxa viària del sòl urbà: estat actual-edificacions existents.  
4. Zonificació i xarxa viària del sòl urbà: estat proposat.  
  
Modificació puntual número 2  
5. Zonificació i xarxa viària del sòl urbà: estat actual.  
6. Zonificació i xarxa viària del sòl urbà: estat actual-entorn de zona afectada.  
7. Zonificació i xarxa viària del sòl urbà: estat actual-vials existents.  
  
8. Zonificació i xarxa viària del sòl urbà: estat actual-reportatge fotogràfic.  
9. Zonificació i xarxa viària del sòl urbà: estat proposat.  
  
Cosa que es publica als efectes de l'article 83.2.a de la Llei 16/2005, de 30 de desembre, de la Generalitat, Urbanística Valenciana.  
  
Fuenterrobles, 21 de març de 2014.- L'alcaldessa: María Estefanía Berlanga García.